मेडिकल कॉलेज में फर्नीचर देख भड़के सीएमडी, इंजीनियर ठेकेदार को फटकारा
कल्पनाचावला राजकीय मेडिकल कॉलेज में ओपीडी ब्लॉक की नई बिल्डिंग में घुसते ही मरीजों के लिए लगाई गई कुर्सियों को देखकर एचएससीसी इंडियन कंपनी के सीएमडी का पारा चढ़ गया। उन्होंने कहा कि क्या इन महाभारत कालीन कुर्सियों पर मरीज बैठेंगे, आपको यही घटिया कुर्सियां मिली थीं। कंपनी के सीएमडी ने वहां कार्य कर रहे इंजीनियरों ठेकेदार को फटकार लगाई। सीएम के निर्देशानुसार 15 मार्च को मेडिकल कॉलेज की नई बिल्डिंग में स्वास्थ्य सेवाएं शुरू करने को लेकर एचएससीसी कंपनी के सीएमडी जयनेश पांडे ने नई बिल्डिंग का निरीक्षण किया। इस दौरान उन्होंने बिल्डिंग में इस्तेमाल किए गए फर्नीचर की क्वालिटी की भी जांच की।
स्वास्थ्य शिक्षा विभाग के निदेशक रवि प्रकाश ने भी नई बिल्डिंग का जायजा लिया और कंपनी के सीएमडी के साथ मीटिंग की। इस दौरान कॉलेज के निदेशक सुरेंद्र कश्यप, उप निदेशक पीयूष शर्मा, डॉ. गुलशन सहित अन्य डाॅक्टर मौजूद रहे।
मरीजदिनभर टोकन लेगा तो इलाज कब कराएगा : ओपीडीब्लॉक के निरीक्षण के दौरान सीएमडी जयनेश पांडे ने कंपनी के अधिकारियों से मरीजों की व्यवस्था के बारे में पूछा, तो उन्होंने बताया कि मरीजों को हर जगह टोकन लेना होगा, जिसके लिए मशीन लगाई गई हैं। यह सुनते ही सीएमडी भड़क उठे आैर बोले की मरीज सारा दिन टोकन ही लेता रहेगा क्या, फिर तो मरीज इलाज को भूलकर टोकन लेने में ही पूरा दिन निकाल देगा। तुम एक साल से यही व्यवस्था बता रहे हो कई बार कहने के बावजूद भी नहीं बदली। मरीज को एक ही बार टोकन लेना पड़े, ऐसी व्यवस्था बनाएं।
सीएम से मांगी है उद्घाटन की डेट
स्वास्थ्यशिक्षा विभाग के निदेशक रवि प्रकाश ने बताया कि कल्पना चावला राजकीय मेडिकल की नई बिल्डिंग में स्वास्थ्य सेवाएं शुरू करने के लिए पूरी तैयारियां की जा रही हैं। सीएम कार्यालय में नई बिल्डिंग का उद्घाटन के लिए पत्र भेजा हुआ है।
अभी तक पूरा नहीं हुआ कार्य
मेडिकलकॉलेज की नई बिल्डिंग में स्वास्थ्य सेवाएं शुरू करने से पहले कंपनी को ओपीडी ब्लॉक ओटी ब्लॉक को मेडिकल कॉलेज को हेंड ऑवर करना होगा। तभी जाकर मेडिकल कॉलेज स्वास्थ्य सेवाएं शुरू की जाएंगी, लेकिन अभी तक कंपनी द्वारा बिल्डिंग का कार्य पूरा नहीं हुआ है। जिस कारण उद्घाटन में भी देरी हो सकता है।
पुरुष शौचालय में मिलीं अव्यवस्थाएं
सीएमडीपुरुष शौचालय को देखकर भी नाराज हुए। शौचालय में लगे शीशे के लकड़ी के फ्रेम को देख कर बोले कि आपको किसने कहा था कि शौचालय में लकड़ी लगाएं, एक साल में ही दीमक इसे खा जाएगा। इसके बाद जैसे ही वे टोंटी को चलाकर देखने लगे तो टोंटी उनके हाथ में गई। उन्होंने कहा कि आपको पुश करने वाली टैप (टोंटी) लगाने के लिए बोला था, तो ये क्यों लगाई। इसके बाद उन्होंने दूसरी टोंटी को खोला तो वह भी खुलकर हाथ में गई। मेडिकल की नई बिल्डिंग लो क्वालिटी का सामान लगाया हुआ है। जो कुछ समय बाद ही खराब हो जाएगा। जिसकी पुष्टि कंपनी के सीएमडी ने की है। यही नहीं नई बिल्डिंग के फर्श में भी कई जगहों पर टूटे हुए पत्थर के टुकड़े लगे हुए हैं।
करनाल. कल्पनाचावला राजकीय मेडिकल कॉलेज की नई बिल्डिंग में ओपीडी ब्लॉक में रखी कुर्सियों को देखते कंपनी के सीएमडी। फोटो| भास्कर
करनाल. नईबिल्डिंग में बने शौचालय में नल की टोंटी को देखते हुए सीएमडी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva